ธ.ก.ส.แจงมีเงินพอจ่ายเงินจำนำข้าวเกษตรกร
ธ.ก.ส. ออกโรงแรง มีเงินจ่ายให้กับชาวนา โครงการชะลอการขายข้าวเปลือกนาปี ปีการผลิต 2564/65
24 ก.พ. 2565

นายสมเกียรติ กิมาวหา รองผู้จัดการและโฆษกธนาคาร ธนาคารเพื่อการเกษตรและสหกรณ์การ (ธ.ก.ส.) เปิดเผยว่า ธนาคารยังอนุมัติเงินกู้โครงการชะลอการขายข้าวเปลือกนาปี ปีการผลิต 2564/65 ให้แก่ สหกรณ์การเกษตร ซึ่งการดำเนินในโครงการดังกล่าวมีขั้นตอน ดังนี้ 1. ธ.ก.ส.พร้อมสนับสนุนให้สถาบันของเกษตรกร เช่น สหกรณ์การเกษตร กลุ่มเกษตรกร วิสาหกิจชุมชนและสหกรณ์การเกษตรเพื่อการตลาดลูกค้า ธ.ก.ส. (สกต.) ให้สามารถเข้าร่วมโครงการของรัฐบาล เพื่อเสริมสร้างศักยภาพในการดำเนินธุรกิจและเป็นกลไกหลักในการขับเคลื่อนงานช่วยเหลือพี่น้องเกษตรกรที่เดือดร้อนตามนโยบายให้บรรลุเป้าหมาย โดยเฉพาะการสร้างเสถียรภาพด้านราคามิให้ตกต่ำ ในช่วงที่ผลผลิตออกสู่ตลาดจำนวนมาก การรวบรวมผลผลิตเพื่อนำมาบริหารจัดการ รวมถึงการแปรรูปเพื่อสร้างมูลค่าเพิ่ม ซึ่งผลประโยชน์ต่าง ๆ จะได้กลับคืนสู่เกษตรกรสมาชิก2. ในการดำเนินโครงการชะลอการขายข้าวเปลือกนาปี ปีการผลิต 2564/65 มีการกำหนดหลักเกณฑ์ในการพิจารณาคัดเลือกสถาบันเกษตรกรที่เข้าร่วมโครงการ เช่น มีระบบธรรมภิบาลการบริหารจัดการที่ดี มีความถูกต้องด้านการจัดทำบัญชี เพื่อเป็นมาตรฐานในการดำเนินงาน มีความโปร่งใส และสามารถสร้างความมั่นใจให้กับสมาชิก3. ช่วงที่ผ่านมากรมตรวจบัญชีสหกรณ์ ซึ่งเป็นหน่วยงานหลักในการดูแลศักยภาพสหกรณ์ได้เข้ามาตรวจสอบระบบการทำบัญชี และมีข้อท้วงติงให้สหกรณ์การเกษตรเมืองอุตรดิตถ์ จำกัด ต้องดำเนินการปรับปรุงระบบการลงบัญชี การกันสำรองที่เป็นมาตรฐานตามเกณฑ์ที่กำหนด ซึ่งหากสหกรณ์ฯ สามารถดำเนินการได้ถูกต้องตามเงื่อนไข ธ.ก.ส.พร้อมให้การสนับสนุนด้านเงินทุนธ.ก.ส.มุ่งมั่นในการยกระดับคุณภาพชีวิตเกษตรกรไทยสู่สังคมที่ภาคภูมิ และพร้อมเป็นกลไกในการขับเคลื่อนงานตามนโยบายของรัฐบาลอย่างเต็มที่ เพื่อให้ภาคชนบทของไทยเติบโตอย่างมั่นคงยั่งยืนต่อไป